Palmedue

Palmedue (Streptopelia senegalensis) er art i duefamilien og inngår der i slekten Streptopelia. Palmedua hekker i tropiske områder i Afrika sør for Sahara, Midtøsten og Sør-Asia øst til India. Arten er også introdusert til vestlige Australia, i og i rundt Perth og Fremantle, og har trolig kommet dit som blindpassasjerer.

Taksonomi 
Arten har nylig blitt plassert i slekta Stigmatopelia av enkelte som følge av undersøkelsene av Johnson et al. (2001).

Biologi 
Palmedue er liten due, cirka 25 cm lang, og har en lang stjert. Ryggen, vingene og stjerten er rødlig brun med innslag av blågrått på vingene. I flukt vises en tydelig kastanjefarga underside. Hode og underkroppen er rosaaktig, men går over til en hvit farge på buken. Den har svarte flekker på halsen. Føttene er røde. Begge kjønn er like i utseende, ungfuglene er mer rustfarga enn de voksne individene, og har mindre svarte flekker på halsen.

Palmedue finnes flere steder, som Tyrkia, Georgia og Kasakhstan. Lenger øst i Asia finnes den i Nepal, i Xinjiang i Kina, og i India. I Afrika forekommer det spredt over store deler av kontinentet fra Marokko og Egypt i nord, til Sør-Afrika i sør.

Palmeduen er en vanlig og utbredt art som man ofte finner i busker, tørt jordbruksland og hager.

Palmedua spiser gress, frø, korn, annen vegetasjon og små insekter. De tilbringer mye tid på bakken, hvor de finner mat på grassletter og i jordbrukslandskap. De er lever som regel alene eller i par, sjeldent i flokker.

Duen bygger reiret i et tre og legger normalt to hvite egg.

Kilder 
 Barlow: Birds of The Gambia. Wacher and Disley, ISBN 1-873403-32-1
 Grimmett: Birds of India. Inskipp and Inskipp, ISBN 0-691-04910-6
 Johnson, Kevin P.; de Kort, Selvino; Dinwoodey, Karen, Mateman, A. C.; ten Cate, Carel; Lessells, C. M. & Clayton, Dale H. (2001): A molecular phylogeny of the dove genera Streptopelia and Columba. Auk 118(4): 874-887. PDF fulltext

Eksterne lenker 
 

Duefugler
Fugler formelt beskrevet i 1855
Dyr formelt beskrevet av Charles Lucien Bonaparte